Αβιράκα της Ινδίας

Ο Αβιράκα, Abhiraka, ήταν ηγεμόνας τής δυναστείας των Κσαχαράτα, των Δυτικών Σατραπών.

 Το όνομα 
Πριν ο R.C. Senior διαβάσει το όνομα ως Abhiraka (1998), το όνομα είχε διαβαστεί λανθασμένα ως Aubhiraka, Aubhirakes, Aghudaka, Arta και Ata. 

 Νομισματοκοπία 
Τα νομίσματα της Αβιράκα προέρχονται κυρίως από το σύγχρονο Γκουτζαράτ (Σαουράστρα, Κουτς, κ.λπ.).  Μεμονωμένα δείγματα έχουν επίσης βρεθεί μέχρι το Αφγανιστάν και τη Μλεΐχα στα Ηνωμένα Αραβικά Εμιράτα, γεγονός που μαρτυρά την αρχαιότητα των δικτύων εμπορίου μεγάλων αποστάσεων.   Έχουν βρεθεί μόνο κοπές χαλκού. 

Στην εμπρός όψη απεικονίζεται μία φτερωτή Νίκη, που κρατά ένα στεφάνι, με επιγραφή ΣAΓAPATOY ΣATPAΠOY AYBIPAKOY, ενώ  η πίσω όψη έχει ένα λιοντάρι ή ελέφαντα ή άλογο που βλέπει έναν τροχό (τσάκρα) —ποικιλοτρόπως ερμηνεύεται ως το Νταρματσάκρα ή το τσάκρα του Kρσνα— , με επιγραφή Bράχμι ή Χαρόστι Khaharatasa Khatrapasa Abhirakasa, jayatasa Abhirakasa (ο Κσαχαράτα σατράπης Αβιράκα, νίκη στον Αβιράκα).  

 Επισημάνσεις 
Οι επισημάνσεις (κτυπήματα επάνω στα παλαιότερα νομίσματα) του Απολλόδοτου Β' είναι άφθονες. Επιπλέον, νομίσματα του Απολλόδοτου Β' (και άλλων) με το μοτίβο τού ζώου και τού τροχού, θεωρείται ότι εκδόθηκαν από τον ίδιο, σύμφωνα με τον Senior και άλλους νομισματολόγους.  

 Χρονολόγηση 
Κανένας από τους ηγεμόνες των Κσαχαράτα —Γιαπιρατζάγια,  Χιγκαράκα/Χιγκατάκα, Χοσπίσης, Χασταντάτα, Αβιράκα, Μπουμάκα και Ναχαπάνα— δεν χρησιμοποιεί ημερομηνία στα νομίσματά του. Η χάλκινη πλάκα στα Τάξιλα, η οποία αναφέρει δύο άλλους Κσαχαράτα —τον Λιάκα Κουσουλάκα και τον γιο του, Πατίκα Κουσουλάκα, των οποίων νομίσματα δεν έχουν ακόμη ανακαλυφθεί— χαράχθηκε στο 78ο έτος του βασιλιά Μαύη, αλλά η διάρκεια τής βασιλείας τού Μαύη παραμένει αβέβαιη.  Έτσι, οι προσπάθειες χρονολόγησης των Κσαχαράτα πρέπει να βασίζονται σε έμμεσες ενδείξεις. Εκτός αυτού, η δυναστεία φαίνεται να μετανάστευσε από Βορρά προς Νότο —ενώ τα νομίσματα των τριών τελευταίων ηγεμόνων βρίσκονται κυρίως γύρω από το σύγχρονο Γκουτζαράτ, τα νομίσματα των άλλων βρίσκονται μόνο βορειότερα— και ίσως ορισμένοι από αυτούς να ήταν σύγχρονοι, κυβερνώντας σε διαφορετικές περιοχές.  

Παρ 'όλα αυτά, μία κατά προσέγγιση ημερομηνία για τον Αβιράκα θα μπορούσε να προσεγγιστεί ως εξής:
 Ο Αβιράκα είχε επισημάνσεις, αλλά και είχε αντιγράψει χάλκινες κοπές του Απολλόδοτου Β΄ (βασ. 80–65 π.Χ.), αλλά σχεδόν κανενός άλλου. Επομένως, πρέπει να ήρθε μετά τον Απολλόδοτο Β΄, αλλά όχι μετά από πολύ καιρό, αφού μέχρι τότε, όχι μόνο τα χάλκινα νομίσματα τού Απολλόδοτου δεν θα είχαν παραμείνει σε κυκλοφορία, αλλά θα υπήρχαν και διαθέσιμα νομίσματα άλλων βασιλέων. 
 Ο Αβιράκα είχε αντιγράψει τις χάλκινες κοπές ενός Γιαπιρατζάγια, ο οποίος με τη σειρά του πιθανότατα είχε επισημάνει μία κοπή τού Χοσπίση. Έτσι, και οι δύο φαίνεται να ήταν ενδιάμεσοι ηγεμόνες μεταξύ τού Απολλόδοτου Β΄ και του Αβιράκα, αλλά δεδομένης τής μεγάλης σπανιότητας των νομισμάτων τους, πιθανότατα κυβέρνησαν για σύντομα χρονικά διαστήματα.   
 Οι χάλκινες κοπές είχαν επισημάνσεις από τον Μπουμάκα. Επομένως, ο Μπουμάκα πρέπει να είχε προηγηθεί αυτού, αλλά επειδή είχαν τα ίδια σχέδια στην πίσω όψη των νομισμάτων τους, θα πρέπει να ήταν αρκετά κοντά.  Ο Μπουμάκα εμφανίζεται επίσης στα νομίσματα τού Ναχαπάνα —π. μέσα του 1ου αι. μΧ— ως πατέρας του.  

Έτσι, η βασιλεία τού Αβιράκα προκύπτει ότι είναι ο. τέλη 1ου αι. πΧ  

 Λίστα σημειώσεων 

 Αναφορές 

 Βιβλιογραφία 












Κατηγορία:Ινδο-Σκύθες βασιλείς